gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl es gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Fundación Ciclismo Galego terá a súa sede no Porriño
Domingo, 25 de setembro de 2022
Zona con gran tradición ciclista
Estará a pé do único velódromo do país. Construído en 1993 e case parado até hoxe, a Xunta promete remodelalo e darlle uso.
Redacción - 11:45 10/03/2010
Tags: ciclismo O Porriño
En 1993 o Goberno daquela pilotado por Manuel Fraga inauguraba o velódromo do Porriño. Unha infraestrutura ben esperada nunha zona, a das comarcas de Vigo e do Condado, con gran tradición no deporte do pedal e berce dun feixe dos máis recoñecidos ciclistas galegos (Álvaro Pino, Óscar Pereiro, Marcos Serrano...) que durante anos vén sendo vizosa produtora de novos valores para a canteira do país.
Mais paradoxalmente, as instalacións nunca foron rematadas. Clubes da zona, como o local Spol Porriño, véñenas usando de igual modo para adestramentos, pero as deficitarias condicións da pista non permitiron durante este tempo que se puidesen celebrar competicións. Durante a visita desta semana do Secretario Xeral para o Deporte, Xosé Ramón Lete, o presidente do Club Ciclista Spol Caixanova, Horacio Barros, definiu a necesidade concreta de construción dunha pista de rodaxe de catro metros ao largo e tamén propuxo que se cubran as bancadas para frear os problemas de filtración que deterioran as instalacións.
O representante da Xunta expuxo a súa promesa de reactivar estas instalacións e aproveitar o crecente empuxe do ciclismo no país para converter esta localización en epicentro da actividade ciclista. De xeito concreto, a curto prazo a Fundación Ciclismo Galego pasaría a ter a súa sede en instalacións anexas ao velódromo. Recordámoslles que a Fundación fora impulsada en 2006 polo Goberno para a creación do equipo profesional ciclista galego e á vez para a realización de todo tipo de actividades de potenciación do ciclismo afeccionado en Galiza.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto